אחד החשודים בגניבה מבסיס צאלים: בן 14 מהפזורה | Branza
אחד החשודים בגניבה מבסיס צאלים: בן 14 מהפזורה
לחיילי המילואים בצאלים נמאס ממכת הגניבות. הפעם לפחות נתפסו חשודים מהפזורה על חם, מנסים לגנוב עוקב מים. המרדף הסתיים בשוטר פצוע
תגיות: גניבה, חשודים, צאלים, ברנז'ה NEWS, דני בלר
יום שלישי | 13 אוגוסט 2019
עוקב המים (צילום: משטרת ישראל)
הפעם נתפסו על חם: בן 14 ובן 22, תושבי הפזורה, נתפסו על חם, מנסים לגנוב עוקב מים מבסיס צאלים, הסובל מזה תקופה ארוכה ממכת גניבות. חיילי מילואים מתלוננים כי תושבי הפזורה עושים באיזור כבשלהם, גונבים ציוד אישי של החיילים וציוד צבאי - וידיהם כבולות. הם זועקים, כבר זמן רב, לשים קץ לגניבות ואפילו פתחו דף פייסבוק בשם ''די להפקרות בצאלים''. לאחרונה פשטה המשטרה על שדה קנאביס שנשתל סמוך לבסיס.
ביום רביעי האחרון בוצעה פעילות משטרתית בכביש 222 באזור בסיס צאלים כנגד גניבת רכוש צה"ל והוצב מארב. סמוך לשעה 20:30 הבחינו השוטרים שהוצבו במארב ברכב חשוד המגיע לשטח. חשוד התחיל לחבר עוקב מים צבאי לוו הגרירה ברכבו.
השוטרים, מתחנת דימונה, יצאו מן המארב כדי לבצע מעצר, אך החשודים שהיו ברכב התעלמו מצעקות השוטרים. בידי אחד השוטרים עלה להכנס לרכב החשוד. נהג הרכב פתח בנסיעה פרועה, תוך שהשוטר נאבק עימו ועם חשוד נוסף תוך נסיעתם. בסופו של דבר, כלי הרכב והחשודים נעצרו, השוטר נזקק לטיפול רפואי בבית החולים לאחר שנחבל חבלות של ממש.
מעצרם של החשודים, בן 14 ובן 22 תושבי הפזורה הבדואית, הוארך מעת לעת בחשד לגניבת רכב, תקיפה הגורמת חבלה של ממש, תקיפת שוטר, הפרעת שוטר במילוי תפקידו. עם תם מלאכת החקירה הוגש בידי חטיבת התביעות המשטרתית כתב אישום כנגד הקטין בתנאי מעצר בית וכנגד הבגיר הוגש היום ובקשה לעוצרו עד תם ההליכים המשפטיים.
"משטרת ישראל מנהלת מאבק נחוש בפשיעת הרכוש ובפרט בכל האמור בפגיעה ברכושו של צה"ל. פעילות היא חלק מסל הפעילות המשותף למשטרת ישראל ולצה"ל בכל האמור גם בהשמדת גידולי המריחואנה בשטחי האש והיא תמשך ככל שיידרש", כך נמסר מהמשטרה.
כשאביבה ברגל ריגשה את המאזינים
'; var id='7703'; var page_url='https://branza.co.il/'; $.ajax({ type:'POST', url:page_url+'site/article/update_fbcounter/', data:'id='+id+'&share_count='+share_count+'&commentsbox_count='+commentsbox_count+'&total_count='+total_count, success:function(response) { console.log(response); } }); }